ПРИПРЕМА ЗА ЧАС  
ШКОЛА: Средња школа" Свети Ахилије" Ариље  
ДАТУМ РЕАЛИЗАЦИЈЕ 01.12 .2013.   
РАЗРЕД IV4  
НАСТАВНА ЈЕДИНИЦА Значење бројева (1,2,3...) и других симбола(православље и окултна учења)  
ТИП ЧАСА Обрада  
ОБЛИК РАДА Фронтални ; групни  
НАСТАВНЕ МЕТОДЕ Дијалошка, демонстративна  
НАСТАВНА СРЕДСТВА Уџбеник, пројектор  
ЗАДАЦИ ЧАСА Помоћу видео записа „Окултни симболи у нашем друштву“ указати деци на опасност окултизма, односно, колико и да ли јавне, естрадне личности шире окултне симболе.Такође, потребно је да деца не користе те симболе јер се тако идентификују са лажним учењима која стоје иза њих.  
  
  
СТРУКТУРА ЧАСА  
УВОДНИ ДЕО ЧАСА – 5 мин  
  
Значење термина окултизам. Окултизам потиче од латинске речи occultus – скривено, тајно и представља тежњу човека да стекне скривена знања којим би он добио натприродне моћи и способности.  
Разговарамо: Да ли је то лоше, ако није зашто је окултизам на лошем гласу?   
Зашто неки људе желе натприродне моћи и способности? Шта је човеков циљ живота; натприродне моћи или нешто друго; нпр. чисто срце, заједница са Светом Тројицом и људима?  
Објашњење:  
Окултизам је дело гордих, надмених људи који помоћу различитих езотеричних(тајних, унутрашњих) техника хоће да себе усаврше и овладају природом и другим људима без Свете Тројице, уз помоћ злих духова. Неки људи веома блиски Светој Тројици, који су се очистили у највећој мери од грехова и страсти, добили су од Ње дарове прозорљивости или нпр. исцељења других људи молитвом и додиром. Међутим, они то нису од Свете Тројице тражили, нити су користили одређене технике и методе да стекну те натприродне дарове!  
  
  
ГЛАВНИ ДЕО ЧАСА 30 минута  
Пројекција филмова „Окултни симболи у нашем друштву –1,3,4  
  
Током пројекције повремено зауставити емитовање видео записа и поставити следећа питања:  
  
1. део:  
Да ли постоји неко друго објашњење за приказивање једног отвореног („свевидећег“) ока постерима или у спотовима естрадних звезда осим оног које каже да је то изражавање окултног симбола?  
  
Колегиница Борка:  
Зашто се често употребљавају геометријски облици као окултни симболи?  
Када је геометријски облик окултни симбол? Један од могућих одговора је да је он то онда када је повезан са неким другим обликом - „свевидеће око“ + пирамида+шестар – масонство.  
  
  
Трећи део:  
Зашто се задржало обожавање сунца и данас, и да ли сваки симбол круга или руже може да значи обожавање сунца?  
  
Колегиница Борка:  
Да ли круг као облик има још неко симболичко значење осим што се повезује са сунцем? Круг- савршенство, потпуност.  
Вероучитељ:  
Да ли се још где осим у РК црквама појављује знак свевидећег ока? У нашим храмовима из барокног доба ( 17. и 18.век) у Војводини и северној Србији.  
  
Вероучитељ:  
Појашњење за симбол X.  
Поред окултног значења, он има дубоко хришћанско значење – Андрејин крст.  
  
Четврти део:  
Колегиница Борка – објашњава математичко и симболичко значење троугла.  
Вероучитељ:  
Појашњење: разлика између окултних учења и хришћанства је и у томе што ова прва желе да комбинацијом супротних елемената, симбола, материја постигну склад и омогуће тиме стицање натприродних моћи; док у хришћанству склад се постиже не комбинацијом природних елемената већ победом над грехом, злом и ђаволом крстом Христовим и заједницом са Светом Тројицом у Цркви. Једноставније речено циљ човековог живота није да састави растурене елементе овог света неким тајним безбожним знањима и да ишчезне у безличној космичкој енергији (тако што своје „пробуђено „ја“ урони у океан „космичког ја“), већ да себе обоженог и целу природу приведе Творцу.  
Колегиница Борка објашњава значење бројева 1, 2, 3, у математици и код Питагоре.  
Вероучитељ објашњава значење бројева 1, 2, 3 – 1-јединство, 2- двојство, смена љубави и мржње, 3 – тројичност, љубав која вечно „циркулише“ од Оца ка Сину и према Духу и обратно.  
Питање: Да ли су све личности из видео записа свесне окултног значења троугла и два троугла?  
Вероучитељ: Раширена три прста нису симбол Свете Тројице, објашњење.  
  
  
ЗАВРШНИ ДЕО ЧАСА 10 мин  
  
Шта ђаци мисле о филму?  
Колико је објективан?  
Да ли су све личности у њему присталице окултних учења или су то само случајне подударности ?  
Које симболе из филма не треба употрабљавати и зашто?  
  
  
Закључак наставника : Окултни симболи су често присутни ту око нас, намерно или ненамерно употребљени. Ако знамо да је неки знак употребљаван од окултиста и да може имати окултно значење, треба избегавати његову употребу (иако немамо окултне намере) да не би неког доводили у забуну у погледу нашег опредељења.Нпр., то се тиче знака „рогова“, „свевидећег окa״, знака јин/јанг.  
Оцена часа.  
Најављивање следеће наставне јединице.  
  
  
  
ПРЕДМЕТНИ НАСТАВНИК  
Ненад Дукић